கேள்வி: அக்கிதம் நாராயணன் - வாழ்க்கை வரலாறு பற்றி தகவல் சொல்.
பதில்: அக்கிதம் நாராயணன், 1939 ஆம் ஆண்டில் தென்னிந்திய மாநிலமான கேரளம் பாலக்காடு மாவட்டம் குமாரநல்லூர் அருகே உள்ள அமெட்டிக்கரை என்னும் ஊரில் அக்கித்தத்து மனையில் வாசுதேவன் நம்பூதிரி மற்றும் செக்கூர் மனைக்கல் பார்வதி அந்தர்ஜனம் ஆகியோருக்கு பிறந்தார். 1956 ஆம் ஆண்டில், சென்னை அரசு கவின்கலைக் கல்லூரி, சென்னை சேர்ந்தார். அங்கு 1961 ஆம் ஆண்டில் சான்றிதழ் பெற்றார். இந்திய அரசின் உதவித்தொகையைப் பெற்ற பிறகு, 1964 வரை மேம்பட்ட படிப்பை முடித்தார். அரசு கவின்கலைக் கல்லூரியில் படிக்கும்போது அப்போதைய முதல்வர் டி. பி. ராய் சௌத்தரி மற்றும் நிறுவனத்தின் துணை முதல்வராக இருந்த கே. சி. எஸ். பணிக்கர் ஆகிய இருவரும் இவருக்கு வழிகாட்டியாக இருந்தனர். 1966 இல் சோழ மண்டல ஓவியர்கள் கிராமம் நிறுவுவதில் பணிக்கருக்கு உதவியாக இருந்தார். இதற்கிடையில், நாராயணன் எத்திராஜ் மகளிர் கல்லூரி சிறிது காலம் பத்திக் ஓவிய ஆசிரியராக பணியாற்றினார். பிரான்ஸ் அரசாங்கத்திடமிருந்து உதவித் தொகையைப்பெற்று பாரிஸுக்குச் சென்று எகோல் டெஸ் பியூக்ஸ்-கலைப் பள்ளியில் படித்தார். அங்கு 1970 வரை பயின்றார். அவர் நிறுவனத்தில் ஜீன் பெர்த்தோலின் கீழ் நினைவுச்சின்னக் கலையையும், லூசியன் கோட்டேவின் கீழ் பொறிக்கும் கலையையும் கற்றார். பின்னர், நாராயணன் பாரிசிலேயே வசிக்க அங்கேயே குடியேறினார். புகழ்பெற்ற மலையாளக் கவிஞர் அக்கித்தம் அச்சுதன் நம்பூதிரி நாராயணனின் மூத்த சகோதரர் ஆவார்.
கேள்வி: அக்கிதம் நாராயணன் - விருதுகள் பற்றி விளக்கவும்.
பதில்: நாராயணன் 1963 ஆம் ஆண்டில் சென்னை லலித் கலா அகாதமி விருதை 1965 மற்றும் 1966 ஆம் ஆண்டுகளில் இரண்டு முறை வென்றார். இதற்கிடையில், 1965 ஆம் ஆண்டில் அகாதமியின் இளம் ஓவியர்கள் மற்றும் சிற்பிகள் விருதைப் பெற்றார். 1972 ஆம் ஆண்டில், 4 வது சர்வதேச ஓவிய விழாவில் காக்னெஸ்-சுர் _ மெர் என்ற விருதைப் பெற்றார். கேரள லலித் கலா அகாதமி இவருக்கு 2009 ஆம் ஆண்டில் கே. சி. எஸ். பணிக்கர் புரஸ்காரம் விருது வழங்கியது. 2017 ஆம் ஆண்டில் அகாதமி மீண்டும் நாராயணனுக்கு ராஜா ரவி வர்மா விருதை வழங்கியது. கே. என். ஷாஜி இயக்கத்தில் நாராயணனின் வாழ்க்கை குறித்த 27 நிமிட ஆவணப்படத்தையும் கேரள லலித் கலா அகாதமி தயாரித்துள்ளது.